கொமெடி பண்ணும் மூடில் இல்லை! லிபரல் .. நடைமுறை .. யதார்த்தம்.. ராஜதந்திரம் என்று இண்டலக்ட்டாக எழுதினாலும் குத்தினா வலி வலி தானே! எனக்கு இதை எழுத அருகதை இல்லை என்றே சொல்லிக்கொள்ளுங்கள். என் படலை, என் சிந்தனை. எழுதக்கூடவா நாதியில்லை? என் வயதுக்காரரிடம் யாழ்ப்பாணத்தில் மேதினம் எல்லாம் எப்படி நடக்கும் என்று கேட்டுப்பாருங்கள். சம்பந்தர் ஐயா, நீங்கள் அப்போது அவசரகால சட்டத்துக்கு ஆதரவாக வாக்களித்துக்கொண்டு இருந்த சமயம்! வல்வெட்டித்துறை, மல்லாகம், சுன்னாகம், சுழிபுரம், பளை, சாவகச்சேரி, புன்னாலைக்கட்டுவன் என்று எல்லா மூலைகளிலும் இருந்து பலநோக்கு கூட்டுறவு சங்கம், தனியார் கல்வி நிலையங்கள், பாடசாலைகள், அரசாங்க திணைக்களங்கள், அந்த சம்மேளனம்.. இந்த சங்கம் என்று பேரணி ஆரம்பிக்கும். குஞ்சு குருமான் எல்லாம் கம்பஸ் பகுதியில் மொய்த்து போய். பின்னாலே டயஸ் ரோட்டில ரெண்டு, அபிராமி ஹோட்டலுக்கு பின் காணிக்குள் இரண்டு, அக்கம் பக்கம் மூன்று என 90கலிபரும், 50கலிபரும் பாதுகாப்புக்கு! பின்னேரம் ஐந்து மணியளவில் இராமநாதன் வீதிக்கு பேரணி வரும்போது மதில் மேல்(பூனையாக) நின்று வேடிக்கை பார்த்த எனக்கு வயது பன்னிரெண்டோ பதின்மூன்றோ. அப்போதெல்லாம் திரண்டு மிடுக்காக பறந்தால் ஒரே ஒரு அடம்பன் கொடி தான்! மிடுக்கோ மிடுக்கு! இன்றைக்கு அந்த இடத்தில் அந்த காட்சியை பார்க்கும் போது .. சம்பந்தர் ஐயா .. உங்களிட்ட இதை எதிர்பார்க்கவில்லை!